Πρόταση κανονισμού του Συμβουλίου για την τροποποίηση του κανονισμού ΕΟΚ αριθ. 822/87 περί κοινής οργανώσεως της αμπελοοινικής αγοράς (COM(97)0089 - C4-0125/97 - 97/0098(CNS))

πρόταση αυτή εγκρίνεται με τις εξής τροποποιήσεις:

(Τροπολογία 21)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι από την περίοδο εμπορίας 1997/1998 το επιτραπέζιο σταφύλι εντάσσεται πλήρως στα οπωροκηπευτικά και ότι ως εκ τούτου η οργάνωση αγοράς προσδιορίζεται από τον κανονισμό (ΕΚ) 2200/96(1)[semigr ] οι καθυστερήσεις ωστόσο που συσσωρεύθηκαν όσον αφορά τον προσδιορισμό των κανονισμών εφαρμογής του εν λόγω κανονισμού καθώς και οι αναπόφευκτες δυσκολίες εκ μέρους των οργανώσεων παραγωγών να ετοιμάσουν και να εφαρμόσουν τα λειτουργικά προγράμματα και μαζί τους τα όργανα διαχείρισης των αγορών, καθιστούν αναγκαία την παράταση για ένα έτος της δυνατότητας απόσταξης των επιτραπεζίων σταφυλιών που δεν διοχετεύθηκαν στην αγορά στις ποσότητες που προβλέπει το άρθρο 23 του κανονισμού (ΕΚ) 2200/96[semigr ]

________________

(1) ΕΕ L 297 της 21.11.1996, σελ.1

(Τροπολογία 48)

Αιτιολογική σκέψη 4β) (νέα)

>Κείμενο μετά την ψηφοφορία στο ΕΚ>

επισημαίνοντας ότι είναι απαραίτητο να ενισχυθούν και να συνεχίσουν να εφαρμόζονται τα μέτρα που ενεκρίθησαν στα πλαίσια του πακέτου τιμών 96-97, ειδικότερα όσον αφορά την άδεια φύτευσης νέων αμπελιών κατά παρέκκλιση του άρθρου 6, παράγραφος 1, ώστε να καλυφθεί η ζήτηση οίνων ποιότητος και να βελτιωθούν οι διαρθρωτικές δυνατότητες των αμπελοοινικών επιχειρήσεων[semigr ]

(Τροπολογία 49)

Αιτιολογική σκέψη 4γ) (νέα)

>Κείμενο μετά την ψηφοφορία στο ΕΚ>

επισημαίνοντας ότι οι αμπελοοινικές παραγωγές των τεσσάρων τελευταίων ετών δεν έχουν δημιουργήσει πλεονάσματα όπως κατά τις προηγούμενες καλλιεργητικές περιόδους[semigr ] ότι είναι απαραίτητο, εν αναμονή της μεταρρύθμισης της οργάνωσης αγοράς του τομέα να καταργηθεί ένα ακατάλληλο και άδικο μέτρο όπως η υποχρεωτική απόσταξη[semigr ]

(Τροπολογία 50)

ΑΡΘΡΟ 1, ΠΑΡΑΓΡΑΦΟΣ -1 (νέα)

Άρθρο 6, παράγραφος 1, τρίτο εδάφιο (κανονισμός (ΕΟΚ) αριθ. 822/87)

>Κείμενο μετά την ψηφοφορία στο ΕΚ>

-1. Άρθρο 6, το τρίτο εδάφιο της παραγράφου 1 να γραφεί ως εξής:

>Κείμενο μετά την ψηφοφορία στο ΕΚ>

«Εφαρμόζεται το δεύτερο εδάφιο, στο συνολικό πλαίσιο των 20.000 εκταρίων, στις νέες φυτεύσεις που θα πραγματοποιηθούν κατά τις καλλιεργητικές περιόδους 1997-1998 ή/και 1998-1999, που πρέπει να κατανεμηθούν μεταξύ των κρατών μελών βάσει της προβλεπόμενης από το άρθρο 83 διαδικασίας».

(Τροπολογία 22)

ΑΡΘΡΟ 1, ΠΑΡΑΓΡΑΦΟΣ 1α (νέα)

Άρθρο 36, παράγραφος 1, πρώτο εδάφιο (Κανονισμός (ΕΟΚ) αριθ. 822/87)

>Κείμενο μετά την ψηφοφορία στο ΕΚ>

1α. Στο άρθρο 36, παρ. 1, ο όρος "1997" αντικαθίσταται από τον όρο "1998«[semigr ]

(Τροπολογία 23)

ΑΡΘΡΟ 1, ΠΑΡΑΓΡΑΦΟΣ 1β (νέα)

Άρθρο 36, παράγραφος 1 δεύτερο εδάφιο (Κανονισμός (ΕΟΚ) αριθ. 822/87)

>Κείμενο μετά την ψηφοφορία στο ΕΚ>

1β. Στο άρθρο 36, παρ. 1, δεύτερο εδάφιο, ο όρος "1997" αντικαθίσταται από τον όρο "1998".

(Τροπολογία 24)

ΑΡΘΡΟ 1, ΠΑΡΑΓΡΑΦΟΣ 1γ (νέα)

Άρθρο 36, παράγραφος 1α (νέα) (Κανονισμός (ΕΟΚ) αριθ. 822/87)

>Κείμενο μετά την ψηφοφορία στο ΕΚ>

"1γ. Στο άρθρο 36 προστίθεται η εξής νέα παράγραφος:

"1α. Σύμφωνα με τη διαδικασία του άρθρου 83 του παρόντος κανονισμού και του άρθρου 46 του κανονισμού (ΕΚ) 2200/96 προσδιορίζονται οι τρόποι παράδοσης των επιτραπεζίων σταφυλιών βάσει της παραγράφου 1 σε πλαίσιο σεβασμού των ποσοτήτων βάσει του άρθρου 23 του κανονισμού (ΕΚ) 2200/96[semigr ]

Νομοθετικό ψήφισμα που περιέχει τη γνωμοδότηση του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού ΕΟΚ αριθ. 822/87 περί κοινής οργανώσεως της αμπελοοινικής αγοράς (COM(97)0089 - C4-0125/97 - 97/0098(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0089 - 97/0098(CNS)) ((EE C 101 της 27.3.1997, σελ. 19)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης ΕΚ (C4-0125/97),

- έχοντας υπόψη το άρθρο 58 του κανονισμού του,

- έχοντας υπόψη την έκθεση της Επιτροπή Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Ανάπτυξης και Συνεργασίας (A4-0173/97),

1. εγκρίνει με την επιφύλαξη των τροπολογιών που της επέφερε την πρόταση της Επιτροπής[semigr ]

2. καλεί το Συμβούλιο σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και στην Επιτροπή.